На основу дописа Комесаријата за избеглице и миграције Републике Србије, број: 553-1421 од 06.новембра 2017. године, решења о образовању Комисије за избор корисника за доделу једнократне новчане помоћи и хуманитарним пакетима хране за најугроженије породице избеглица и интерно расељених лица смештених на територији Градске општине Савски венац број: 06-2-52.2/2017-I-02 од 07.12.2017.године, Комисија за избор корисника ( у даљем тексту: Комисија), на првој седници одржаној дана 12.12.2017. године, донела је

**П Р А В И Л Н И К**

о условима и критеријумима за доделу помоћи

**Члан 1.**

Овим правилником утврђују се услови и критеријуми за избор корисника за доделу једнократне новчане помоћи и хуманитарних пакета хране ( у даљем тексту: помоћ ), права и обавезе корисника и поступак рада Комисије.

**Члан 2.**

Право на помоћ могу да остваре социјално угрожене породице избеглица и интерно расељених лица са Косова и Метохије који имају боравиште на територији Градске општине Савски венац.

**Члан 3.**

Поступак за доделу помоћи спроводи Комисија која расписује Јавни позив којим позива сва лица из члана 2. овог правилника да у року од 10дана од дана објављивања Јавног позива поднесу захтев са потребном документацијом ради доделе помоћи.

Јавни позив се објављује на званичној интернет страници општине и на огласној табли ГО Савски венац.

**Члан 4.**

Ред првенства за избор корисника утврђује се на основу броја бодова које корисник, као подносилац пријаве, оствари према следећим мерилима:

1. број чланова породичног домаћинства: по члану породичног домаћинства - 10 бодова;

 максималан број бодова који се може добити на основу овог мерила износи - 50 бодова.

1. број малолетне деце или деце на редовном школовању у једнородитељском

 породичном домаћинству: по детету – 10 бодова;

1. породично домаћинство са дететом са инвалидитетом или сметњама у развоју: по

 домаћинству - 10 бодова;

1. лица ( деца ) смештена у хранитељским породицама – по лицу 10 бодова;
2. породично домаћинство где је дошло до насиља у породици – 10 бодова;
3. породична домаћинства инвалидских пензионера ( преко 50% инвалидности ) – 10

 бодова;

7 ) материјални положај породичног домаћинства:

породично домаћинство са укупним приходима нижим или до 50% просечне нето зараде на нивоу Републике Србије, за септембар 2017. године, тј. мање од 24.106,00 динара - 10 бодова;

( Надокнаде на име туђе неге и помоћи, дечијег и родитељског додатка не улазе у приходе домаћинства )

8) болести од већег социјално - медицинског значаја, ( малигна обољења, бронхијална

и срчана астма, тешка опструктивна обољења плућа, активна туберкулоза, инфаркт

срца, декомпензована срчана обољења, трансплантација срца, цереброваскуларни

инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл):

подносилац пријаве или члан његовог породичног домаћинства - 10 бодова;

9) породично домаћинство са више генерација, са једним или више чланова преко 60 година живота: по члану – 10 бодова;

**Члан 5.**

 Ако два или више подносилаца захтева имају исти број бодова, предност ће имати подносилац захтева који:

1. има већи број малолетне деце;
2. има већи број чланова породичног домаћинства;
3. самохрани родитељ са малолетном децом или децом на редовном школовању;
4. има члана породичног домаћинства оболелог од болести од већег социјално -

 медицинског значаја и

1. има мање приходе по члану породичног домаћинства.

**Члан 6.**

Уз захтев за доделу помоћи подносилац захтева је дужан да достави следећу документацију:

1. фотокопију важеће избегличке легитимације и легитимације интерно расељеног лица ( обавезно за подносиоца пријаве, а за остале чланове породичног домаћинства ако су евидентирани као интерно расељена лица );
2. фотокопију личне карте и пријаву боравка за расељена лица за све чланове породице, не старије од 2 године; ( лица у непризнатом колективном центру на територији општине могу да имају пријаве боравишта и на другим општинама );
3. извод из матичне књиге рођених за децу млађу од 16 година;
4. за једнородитељску породицу потврду о смрти брачног друга; решење надлежног суда о проглашењу несталог лица за умрло; пресуда о разводу брака и / или пресуда о поверавању деце или изјава оверена код јавног бележника да се непосредно брине о детету и да самостално обезбеђује средства за издржавање;
5. доказ о инвалидитету;
6. решења за лица ( децу ) смештена у хранитељским породицама;
7. жртве насиља у породици прилажу пресуду надлежног суда или извештај Центра за социјални рад;
8. доказ о приходима:

а) за незапослене, уверење из евиденцје незапослених за последња 3 месеца текуће године ( од Националне службе за запошљавање), или изјава оверена у органу управе да лице није остваривало приходе ни по ком основу у наведеном периоду.

 б) за запослене, потврда послодавца о висини примања за последња 3 месеца која претходе месецу подношења пријаве ;

в) за кориснике пензије – уверење од Републичког фонда за пензијско - инвалидско осигурање о примљеним исплатама пензија за предходна 3 месеца или чек од пензије за месец који претходи месецу подношења пријаве за лица која примају пезније из бивших република;

1. медицинска документација

**Члан 7.**

На основу поднетог захтева и приложене документације Комисија усваја ранг листу корисника помоћи коју доставља Комесаријату за избеглице и мирграције РС.

**Члан 8.**

Комисију решењем именује председница Градске општине Савски венац. Мандат Комисије траје до завершетка пројекта за доделу помоћи.

**Члан 9.**

Председника Комисије бирају чланови Комисије на првој седници Комисије. Комисија

ради у седницама и одлучује већином гласова.

Председник Комисије сазива седницу и руководи радом Комисије.

**Члан 10.**

Комисија обавља следеће послове:

* усваја Правилник и објављује Јавни позив,
* разматра поднете захтеве,
* доноси одлуке о додељивању помоћи.

**Члан 11.**

Стручно административне послове за Kомисију обавља повереница за избеглице Градске општине Савски венац.

**Члан 12.**

На основу донешене одлуке Комисија ће проследити оверен и потписан списак корисника додељене једнократне новчане помоћи и хуманитарних пакета хране, донатору, односно Комесаријату за избеглице и миграције Републике Србије.

**Члан 13.**

Овај правилник ступа на снагу даном усвајања на седници Комисије.

ЧЛАНОВИ КОМИСИЈЕ :

1. Даша Белић, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ председница Комисије
2. Александар Дујановић, \_\_\_\_\_\_\_\_\_\_\_\_\_\_\_\_\_\_\_\_ члан Комисије
3. Миодраг Прибиловић, \_\_\_\_\_\_\_\_\_\_\_\_\_\_\_\_\_\_\_\_\_\_\_ члан Комисије
4. Александра Јовановић, \_\_\_\_\_\_\_\_\_\_\_\_\_\_\_\_\_\_\_\_\_\_ члан Комисије

 5. Мира Константиновска, повереница за избеглице\_\_\_\_\_\_\_\_\_\_\_\_\_\_\_\_\_ члан Комисије